Gospodo, poštovani delegati, gosti, ekselencije, otvaram 13.sjednicu Doma naroda Parlamentarne skupštine Bosne i Hercegovine. Kolegij Doma naroda Parlamentarne skupštine, na osnovu člana 42. Poslovnika Doma naroda, u skladu sa svojim ovlaštenjima sazvao je i usaglasio da jedina tačka denvnog reda današnje 13.sjednice bude: Davanje saglasnsoti za ratificiranje sporazuma o razvojnom kreditu “Treći projekat” u sektoru električne energije između BiH i Međunarodne asocijacije za razvoj – Predsjedništvo BiH kao predlagač. Prije nego što pristupimo ovoj tački dnevnog reda, ja bih vas informisao da je Kolegij predložio da, obzirom da je tekst Zakona o industrijskom vlasništvu u Predstavničkom domu usvojen u drugačijem tekstu nego u Domu naroda Parlamentarne skupštine, da Komisija za usaglašavanje sa Predstavničkom domom za tekst ovog zakona budu predsjedavajući klubova delegata – izaslanika delegacija pojedinih naroda, odnosno gospodin Momčilo Novaković, gospodin Ivo Divković i gospodin Munib Jusufović. Da li eventualno možemo prihvatiti ovaj prijedlog? Ko je za ovaj prijedlog? Konstatujem da je jednoglasno da je jednoglasno prihvaćen prijedlog Komisije za usaglašavanje. Da li ima prijedloga za izmjenu i dopunu današnjeg dnevnog reda? Otvaram raspravu. Ne javlja se niko za riječ? Zaključujem raspravu. Iz sasvim razumljivih razloga nismo imali ni tačku, obzirom da radimo već treći dan izaslanička pitanja. Zaključujem rasprvu. Ko je za predloženi dnevni red? Jednoglasno. Dakle, svih 14 izaslanika. Sjednici prisustvuje 5 izaslanika iz reda bošnjačkog naroda, 4 izaslanika iz reda hrvatskog naroda i 5 izaslanika, odnosno delegata iz reda srpskog naroda. Otvaram tačku dnevnog reda. 2 Ad.1. Davanje saglasnosti za ratificiranje sporazuma o razvojnom kreditu “Treći projekat između BiH i Međunarodne asocijacije za razvoj Predsjedništvo BiH predlagač Da li ima potrebe obrazloženja dodatna? Po reakcijama izaslanika, cijenjenih delegata vidim da nema potrebe. Zahvaljujem. Otvaram rasprvu povodom ove tačke dnevnog reda? Da li se neko javlja za riječ. Zahvaljujem. Gospodin Ibrahim Spahić.
Gospodine predsjedavajući, gospodine ministre Trezora i predstavnici Vijeća ministara, samo bih želio da povodom ovog, o ratifikaciji ovog dokumenta kažem jednu rečenicu, to je glasi ovako. Kada Predsjedništvo BiH, na vrijeme dostavi dokument koji odlazi u Vijeće ministara, kojeg priprema za Dom naroda ili Predstavnički dom BiH,potrebno je osigurati da se poštuje vrijeme i da ne protekne nekoliko mjeseci da bi takav dokument došao na ratifikaciju u Dom naroda i, ubuduće bih volio da se sljedeće godine uvede procedura o kretanju papira između Vijeća – Predsjedništva i Parlamenta, jer ovo, zaista nije bilo neophodno držati vanrednu sjednicu pošto je davno dokument ponuđen od strane Predsjedništva BiH. Inače, podupirem ovo, imajući u vidu značaj i važnost ovog dokumenta.
Ja se zahvaljujem. Mislim da je ovo vrlo korisna sugestija, s tim što je u parlamentarnu proceduru ovaj tekst došao 21.12. i u parlamentarnoj proceduri Kolegij vodi politiku procedura u kome ni jedan papir zaista ne kasni i mi nemamo ni jedan dokument koji poslovnički kasni u odnosu na prijedlog koji daje Vijeće ministara ili pak Predsjedništvo. Svakako ova sugestija je vrlo značajna da se ne bi dovodili u ovakvu situaciju, zaključujem raspravu. Ukoliko se više niko ne javlja za riječ, stekli su se uslovi da pristupimo ratifikaciji, odnosno davanja saglasnosti za ratificiranje sporazuma o razvojnom kreditu između BiH i međunarodne asocijacije za razvoj, vezano za Treći projekat u setu električne energije. Ko je za? Svih 14 izaslanika – delegata dalo je saglasnost za ratificiranje ovog značajnog sporazuma. Ovim se približavamo kraju naše sjednice. Ja kao predsjedavajući Doma naroda Parlamentarne skupštine, zajedno sa svojim kolegama želim svim Katolicima čestitati nastupajuće blagdane – božićne blagdane – praznike a svim izaslanicima – delegatima Doma naroda čestitati Novu godinu, istaći da je ovo, bez obzira na polemičke i dosta oštre tonove bila najuspješnija po broju zakona usvojenih, rad Doma naroda Parlamentarne skupštine u istoriji njegovog postojanja, gospodo mi smousvojili 39 zakonskih projekata – 41 zakon. Dakle, preko 40 zakona i mislim da je to, zaista, uspjeh sviju nas. Vjerujem da će se ovaj dom i u narednom periodu afirmisati, uprvo kao dom u kome se odgovorno odlučuje o onome što je perspektiva BiH. Još jedanput čestitke za rad i svima puno sreće i uspjeha u narednoj godini. Hvala vam. Sjednica je završena u 14:20 sati.